<classify> MKUU wa mkoa wa Lindi Godfrey Zambi amesema serikali imeshalipa wakulima wa korosho mkoani humo Sh bilioni 400 na zimebaki Sh bilioni 23 inazodaiwa katika msimu wa 20182019.Akizungumza kwenye kikao cha uwekezaji na wafanyabiashara kilichohudhuriwa na Waziri wa Nchi, Ofisi ya Waziri Mkuu Uwekezaji Angela Kairuki, Waziri wa Viwanda Innocent Bashingwa, pamoja manaibu wa mawaziri wa Kazi, Sera, Vijana, Ajira na Bunge, Ardhi, kikao kilichofanyika mjini Lindi alisema fedha hizo ziko katika benki ya wakulima TADB na utaratibu wa malipo bado unafanyika. Zambi alisema mamlaka ilishawaomba radhi wakulima waliocheleweshewa malipo yao, lakini akasisitiza kuwa watalipwa fedha zao kwani zipo. Mkulima wa zao la Korosho kutoka chama cha msingi cha Ushirika Nambambo wilayani Nachingwea mkoani Lindi Saidi Mtalala alikieleza kikao hicho kuwa yeye hajalipwa fedha zake tani 37 na kilogramu 478 hazijalipwa katika msimu wa mwaka jana. Mtalala alisema kwamba bado anadaiwa na watumishi wake wa shambani na taasisi za kibenki alikokopa kwa ajili ya kuliandaa shamba hilo la uzalishaji zao la korosho ghafi. Alisema kwamba hali siyo nzuri kwa upande wake, hana amani kwani watumishi na vyombo vya fedha vinamsumbua vikitaka alipe madeni yake na kuiomba serikali imlipe haki zake hizo ili amalize madeni yake kwa dhamira aendelee kuwatumia tena katika msimu  <topic>: kitaifa 